หนูมีอาการเจ็บที่ซี่โครงด้านซ้ายค่ะ ด้านบน รู้สึกเหมือนมีอะไรติด หรือดันออก เวลานอนจะรู้สึกชัดมากๆเลยค่ะ เดือนที่แล้วไปพบแพทย์มาค่ะ แพทย์ให้ยามากิน แล้วเอ็กซ์เรย์กระดูกปกตินะคะ แต่ก็ยังไม่หาย แถมนูนกว่าเดิมแล้วเจ็บมากด้วยค่ะ แต่ก่อนเจ็บเป็นบางครั้ง แต่ตอนนี้หายใจก็รู้สึกเจ็บแล้วค่ะ เป็นมาสามสี่เดือนแล้วค่ะ แต่ตอนนี้รู้สึกมันแย่มากๆเลย
สวัสดีค่ะ อาการเจ็บซี่โครงซ้าย อาจมีสาเหตุจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากเยื่อหุ้มปอดอักเสบ อาจเจ็บสัมพันธ์กับการหายใจ มีไอ หอบเหนื่อยโดยหากรักษามาแล้วยังไม่ดีขึ้น เจ็บมากขึ้น ควรกลับไปพบแพทย์เพื่อตรวจร่างกายอีกครั้งว่ามีการเปลี่ยนแปลงหรือมีการอักเสบที่เป็นมากขึ้นหรือไม่การดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ หากเป็นการปวดกล้ามเนื้อหรือเส้นประสาทอักเสบที่ไม่รุนแรงมักจะค่อยๆดีขึ้นเอง